Tuisblad - Tsumeb Gimnasium Website
Privaatskolenaweek 2020 word uit hoofde van die onderstaande skrywe amptelik uitgestel na die week van 25-29 Mei 2021. Dit was hierdie jaar duidelik dat verblyf baie vinnig vol bepsreek word, so maak so gou as moontlik u bespreking vir 2021!
Tsumeb Gimnasium in 2020
Tsumeb Gimnasium open sy deure in Januarie 1994 met 25 leerlinge, en 5 onderwysers.
Nou, na 26 jaar, is ons trots om te kan sê dat Tsumeb Gimnasium, met alle eer aan die Here, in 'n groot suksesverhaal ontwikkel het.
Tans bestaan ons uit 344 leerlinge: 'n volwaardige pre-primêre afdeling, tesame met 'n laer- en hoërskool. 'n Hoogs gekwalifiseerde onderwyserskorps, onder leiding van 'n uiters bekwame uitvoerende bestuurder en bestuurspan, maak van Gimmies die wenskool wat dit tans is.
Ons beskik oor uitsonderlike skoolgeboue wat opvoedkundig doeltreffend toegerus is, en 'n pragtige koshuis waar plaaskinders 'n ware tuiste vind.
Ons sportgronde is ons trots, met pragtige netbal-, hokkie-, en rugbyvelde. Ons het 'n pragtige klubhuis by die sportgronde waar funksies gehou kan word, en waar ouers en oud-leerlinge heerlik saam kan kuier as hulle die sport kom ondersteun.
Ons is tans besig om ons skoolsaalkompleks te bou wat sal bestaan uit drie klaskamers, 'n hotelskool asook die algemene saal!